arnastofnun/IGC-2024 huggingface dataset:
S-318/2008

Mál þetta, sem dómtekið var þann 19. nóvember s.l., er höfðað með ákæruskjali lögreglustjórans á Akureyri, útgefnu 28. október s.l., á hendur X;

„fyrir fíkniefnalagabrot, með því að hafa þriðjudagskvöldið 16. september 2008, verið með í vörslum sínum 0,16 grömm af tóbaksblönduðu hassi á heimili sínu, þegar lögreglan gerði þar leit.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr.reglugerðar um ávana og fíkniefni og önnur eftirlitsskyld lyf nr. 233, 2001.

Þess er krafist að ákærði verði dæmdur til refsingar og til að sæta upptöku á haldlögðu fíkniefnum sem tilgreind eru í efnaskrá lögreglu nr. 14.508, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Fyrirkall í máli þessu var gefið út 5. nóvember s.l. og var það birt fyrir ákærða 12. s.m. Við þingfestingu málsins þann 19. nóvember s.l. sótti ákærði ekki þing og var málið þá dómtekið að kröfu sækjanda með vísan til 1. mgr. 126. gr. laga nr. 19, 1991.

Þykir mega jafna framangreindri útivist ákærða til játningar hans, með vísan til framangreindrar lagagreinar, enda fer sú niðurstaða ekki í bága við gögn málsins. Telst brot ákærða því nægjanlega sannað og varðar það við tilgreind laga- og reglugerðarákvæði í ákæruskjali.

Samkvæmt vottorði sakaskrár ríkisins hefur ákærði tvívegis gengist undir viðurlagaákvarðanir fyrir Héraðsdómi Norðurlands eystra vegna brota gegn ávana- og fíkniefnalöggjöf, í september 2005 og í október 2007. Í bæði skiptin var hann dæmdur til sektarrefsingar. Þá var ákærði þann 12. júní s.l. dæmdur í tveggja mánaða fangelsi, sem var skilorðsbundið til tveggja ára, fyrir brot gegn valdstjórninni, 106. gr. almennra hegningarlaga.

Rétt þykir með heimild í 60. gr. almennra hegningarlaga að láta nefndan skilorðsdóm halda sér og dæma sérstaka refsingu í máli þessu, sem þykir eftir atvikum hæfilega ákveðin 28.000 króna sekt til ríkissjóðs og komi tveggja daga fangelsi í stað sektarinnar, verði hún eigi greidd innan fjögurra vikna frá birtingu dómsins að telja.

Þá verður ákærði dæmdur til að sæta upptöku á 0,16 grömmum af tóbaksblönduðu hassi eins og krafist er í ákæru og greinir í dómsorði.

Engan sakarkostnað leiddi af rekstri málsins.

Dóm þennan kveður upp Ó-kk-nf Ó-kk-nf héraðsdómari.

D Ó M S O R Ð :

Ákærði, X, greiði 28.000 króna sekt til ríkissjóðs innan fjögurra vikna frá birtingu dómsins að telja, en sæti ella fangelsi í tvo daga.

Ákærði sæti upptöku á 0,16 grömmum af tóbaksblönduðu hassi, sbr. efnaskrá lögreglu nr. 14.508.
S-320/2008

Mál þetta, sem dómtekið var 19. nóvember s.l., höfðaði lögreglustjórinn á Akureyri hér fyrir dómi þann 31. október s.l. með ákæru á hendur X, og Z;

„fyrir fíkniefnalagabrot, með því að hafa þriðjudaginn 30. september 2008, verið með eftirtalið magn og tegundir af fíkniefnum í vörslum sínum á dvalarstað sínum að Strandgötu [...] á Akureyri, þegar lögreglan gerði þar leit:

A. [X], með 0,97 grömm af amfetamíni, 2,59 grömm af hassi og 2,69 grömm af tóbaksblönduðu hassi.

B. [Z], með 1,55 grömm af tóbaksblönduðu hassi.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 13, 1985 og 68, 2001 og 2. gr. sbr. 14. gr. reglugerðar um ávana og fíkniefna og önnur eftirlitsskyld lyf nr. 233, 2001.

Þess er krafist að ákærðu verði dæmdir til refsingar og til sæta upptöku á haldlögðum fíkniefnum sem tilgreind eru í efnaskrám nr. 14.577 og 14.578, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Fyrirköll í máli þessu voru gefin út 5. nóvember s.l. og voru þau birt fyrir ákærðu 7. og 18. sl. Við fyrirtöku málsins þann 19. nóvember s.l. sóttu hvorugur ákærðu þing og var málið því dómtekið að kröfu sækjanda, með vísan til 1. mgr. 126. gr. laga nr. 19, 1991 um meðferð opinberra mála.

Þykir mega jafna útivist ákærðu til játningar þeirra á sakarefni málsins með vísan til ofangreindrar lagagreinar, enda brýtur sú niðurstaða ekki í bága við gögn málsins. Brot ákærðu eru því sönnuð og eru þau rétt heimfærð til laga og reglugerðarákvæða í ákæruskjali.

Samkvæmt vottorði sakaskrár ríkisins gekkst ákærði, X, undir lögreglustjórasátt, sektargerð, í júnímánuði 2007 vegna umferðarlagabrots. Þykir refsing hans nú eftir atvikum hæfilega ákveðin 36.000 króna sekt til ríkissjóðs og komi tveggja daga fangelsi í stað sektarinnar, verði hún eigi greidd innan fjögurra vikna frá birtingu dómsins.

Samkvæmt vottorði sakaskrár ríkisins hefur ákærði, Z, þrátt fyrir ungan aldur sex sinnum frá árinu 2005 hlotið sektarrefsingar fyrir brot gegn ávana- og fíkniefnalöggjöf, síðast í júnímánuði s.l. Þykir refsing hans eftir atvikum hæfilega ákveðin 60.000 króna sekt til ríkissjóðs og komi fjögurra daga fangelsi í stað sektarinnar verði hún eigi greidd innan fjögurra vikna frá birtingu dómsins að telja.

Með vísan til kröfugerðar ákæruvalds, gagna málsins og tilvitnaðra ákvæða, ber að gera tilgreind fíkniefni í ákæru upptæk eins og nánar greinir í dómsorði.

Engan sakarkostnað leiddi af rekstri málsins.

Dóm þennan kveður upp Ó-kk-nf Ó-kk-nf dómstjóri.

D Ó M S O R Ð :

Ákærði, X, greiði 36.000 króna sekt til ríkissjóðs innan fjögurra vikna frá birtingu dómsins að telja, en sæti ella fangelsi í tvo daga.

Ákærði, Z, greiði 60.000 króna sekt til ríkissjóðs innan fjögurra vikna frá birtingu dómsins að telja, en sæti ella fangelsi í fjóra daga.

Upptæk eru gerð til ríkissjóðs 0,97 grömm af amfetamíni, 2,59 grömm af hassi og 4,24 grömm af tóbaksblönduðu hassi, sbr. efnaskrá lögreglu nr. 14.577 og 14.578.
S-331/2008

Mál þetta sem var dómtekið 24. þ.m. höfðaði sýslumaðurinn á Akureyri hér fyrir dómi þann 10. nóvember sl. á hendur X og [A];

„fyrir eftirtalin brot á lögum um útlendinga og lögum um atvinnuréttindi útlendinga:

I.

Á hendur [X], fyrir að hafa í starfi sínu sem framkvæmdastjóri Slippsins á Akureyri ehf., Naustatanga 2, Akureyri, ráðið til starfa [A], senegalskan ríkisborgara þann 20. júní 2008 án þess að hann væri með dvalar- eða atvinnuleyfi á Íslandi, en hann starfaði hjá Slippnum frá þeim tíma þangað til Útlendingastofnun kærði í byrjun október 2008.

Brot hans varðar við a lið 2. mgr. 57. gr. laga nr. 96, 2002, um útlendinga og 2. mgr. 6. gr., sbr. a lið 1. mgr. 27. gr. og a lið 2. mgr. 27. gr. laga nr. 97, 2002, um atvinnuréttindi útlendinga.

II.

[Á hendur A ...]

Þess er krafist að ákærðu verði dæmdir til refsingar.“

Ákæruvaldið féll frá ákæru á hendur A þann 24. nóvember sl. með vísan til þess að hann væri farinn úr landi.

Ákærði X hefur komið hér fyrir dóm og játað sök. Hann ítrekaði það sem fram kom í lögregluskýrslu að hann hefði talið að A hefði pappíra í lagi til vinnu í ríki á evrópska efnahagssvæðinu þar sem hann hefði verið búinn að dvelja í 8 ár á Ítalíu.

Með játningu ákærða sem er í samræmi við gögn málsins er nægilega sannað að hann hafi brotið gegn tilgreindum lagaákvæðum í ákæru með þeim verknaði sem þar er lýst.

Ákærði hefur hreinan sakaferil. Refsing hans ákveðst með tilliti til málsatvika sekt til ríkissjóðs að fjárhæð 20.000 krónur sem ákærði skal greiða innan fjögurra vikna frá uppsögu þessa dóms að telja, en sæta ella fangelsi í tvo daga.

Dóminn kveður upp E-kk-nf S-kk-nf héraðsdómari.

D Ó M S O R Ð :

Ákærði, X, greiði 20.000 krónur í sekt til ríkissjóðs innan fjögurra vikna frá uppsögu þessa dóms að telja, en sæti ella fangelsi í tvo daga.
S-334/2008

Mál þetta, sem var dómtekið 18. desember sl., höfðaði ríkissaksóknari hér fyrir dómi 17. nóvember sl. gegn X,

„fyrir sérstaklega hættulega líkamsárás, með því að hafa aðfaranótt mánudagsins 4. ágúst 2008, á horni Geislagötu og Gránufélagsgötu á Akureyri, slegið [A] í höfuðið með glerflösku þannig að hann féll niður við höggið og lenti á kantsteini með þeim afleiðingum að [A] hlaut skurð á höfði og eymsli í brjósthrygg.

Telst þetta varða við 2. mgr. 218. gr. almennra hegningarlaga nr. 19, 1940, sbr. 11. gr. laga nr. 20, 1981.

Þess er krafist að ákærði verði dæmdur til refsingar.“

Við fyrirtöku málsins 18. desember sl. játaði ákærði sök samkvæmt ákæru. Lýstu sækjandi og skipaður verjandi því yfir að þeir óskuðu ekki eftir skýrslutökum eða annarri gagnaöflun og fór munnlegur málflutningur fram þá þegar.

Skipaður verjandi krefst þess fyrir hönd ákærða að hann verði dæmdur til vægustu refsingar sem lög leyfa eða að ákvörðun um hana verði frestað skilorðsbundið.

Með játningu ákærða og efni rannsóknargagna er nægilega sannað að hann hafi framið það brot sem í ákæru er lýst. Afleiðingar þess samkvæmt lýsingu í ákæru eru ekki alvarlegar en með tilliti til þeirrar aðferðar sem ákærði beitti verður samkvæmt dómvenju fallist á að háttsemi hans varði við 2. mgr. 218. gr. almennra hegningarlaga.

Ákærði hefur skýrt árásina með því að skömmu fyrr hefði „einhver S-kvk-nf sem er kærasta besta vinar Á-kk-ef“ barið unnustu hans. Árás ákærða verður ekki réttlætt með þessu.

Ákærði hefur hreinan sakaferil. Refsing hans ákveðst fangelsi í fjóra mánuði sem rétt er að skilorðsbinda eins og nánar greinir í dómsorði.

Ekkert yfirlit um sakarkostnað liggur frammi í málinu og skipaður verjandi krefst ekki ákvörðunar um málsvarnarlaun sér til handa.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X, sæti fangelsi í fjóra mánuði en fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja haldi ákærði almennt skilorð 57. gr. almennra hegningarlaga nr. 19/1940 með áorðnum breytingum.
S-337/2008

Mál þetta, sem var dómtekið 21. nóvember s.l., höfðaði sýslumaðurinn á Akureyri hér fyrir dómi 31. október sl. gegn A og X;

„fyrir eftirtalin hegningarlagabrot:

I. Þjófnaður.

[…]

II. Hilming.

Gegn [X] fyrir að hafa, þessa sömu nótt [aðfaranótt föstudagsins 7. desember 2007] tekið við úr hendi meðákærða einum geislaspilaranum ásamt fjarstýringu, þrátt fyrir vitneskju um að þýfi var að ræða, en ákærði hafði komið geislaspilaranum fyrir í bifreið sinni, þegar hann var handtekinn.

[…]

Brot ákærða samkvæmt II. kafla ákærunnar telst varða við 1. mgr. 254. gr. laga nr. 19, 1940.

Þess er krafist að ákærðu verði dæmdir til refsingar.“

Þáttur ákærða var skilinn frá máli nr. S-324/2008 þann 21. nóvember s.l. og er dæmdur sér í lagi í þessu máli.

Ákærði hefur komið fyrir dóminn og játað sök. Með játningu hans, sem ekki er ástæða til að efa að sé sannleikanum samkvæm, er nægilega sannað að hann hafi framið þann verknað sem í ákæru er lýst og varðar við þar tilgreint refsiákvæði.

Ákærði á að baki nokkurn sakaferil sem ekki er ástæða til að rekja að öðru leyti en því að hann var þann 14. janúar 2003 dæmdur í 10 mánaða fangelsi, þar af 8 mánuði skilorðsbundið í þrjú ár fyrir þjófnað og var þá eldri dómur sem hljóðaði um 8 mánaða fangelsi, skilorðsbundið í þrjú ár fyrir brot gegn umferðarlögum og nytjastuld dæmdur með. Eftir að greindur dómur gekk árið 2003 hefur ákærði tvívegis sætt sektum fyrir brot gegn umferðarlögum. Refsing hans nú þykir hæfilega ákveðin fangelsi í einn mánuð, sem eftir atvikum er rétt að skilorðsbinda eins og nánar greinir í dómsorði.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X, sæti fangelsi í einn mánuð, en fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. laga nr. 19, 1940, sbr. 4. gr. laga nr. 22, 1955.
S-35/2008

Mál þetta, sem var dómtekið í dag, höfðaði sýslumaðurinn á Akureyri hér fyrir dómi þann 29. janúar sl. með ákæru á hendur X;

„fyrir brot gegn valdstjórninni með því að hafa, aðfaranótt laugardagsins 15. desember 2007, utandyra við veitingastaðinn Kaffi Akureyri, Strandgötu 7, Akureyri, skallað [A], lögreglumann, sem þar hafði afskipti af ákærða vegna skyldustarfa sinna, í andlitið, með þeim afleiðingum að [A] hlaut bólgur og yfirborðsáverka á andlit og heilahristing.

Telst þetta varða við 1. mgr. 106. gr. almennra hegningarlaga nr. 19/1940, sbr. lög nr. 25/2007.

Þess er krafist að ákærði verði dæmdur til refsingar.“

Ákærði hefur komið fyrir dóm og játað sök. Með játningu hans, sem ekki er ástæða til að efa að sé sannleikanum samkvæm, er nægilega sannað að hann hafi framið þá háttsemi sem honum er gefin að sök í ákæru og þar er rétt heimfærð til laga. Verður lagður dómur á málið án frekari sönnunarfærslu með heimild í 125. gr. laga nr. 19/1991.

Sakaferill ákærða hefur ekki áhrif á refsingu hans fyrir framangreint brot.

Ákærði lýsti því hér fyrir dómi að hann iðraðist brotsins og hefði unnið að því að bæta ráð sitt. Verður tekið tillit til þess við ákvörðun refsingar, en að hinu leytinu til afleiðinga höggsins, sbr. lýsingu í ákæru. Ákveðst refsing ákærða fangelsi í 90 daga, en rétt er að skilorðsbinda hana eins og nánar er lýst í dómsorði.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X, sæti fangelsi í 90 daga, en fresta skal fullnustu refsingarinnar og hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.
S-371/2008

Mál þetta, sem var dómtekið í dag, höfðaði sýslumaðurinn á Akureyri hér fyrir dómi 5. desember 2008, á hendur X;

„fyrir fíkniefnalagabrot, með því að hafa aðfaranótt sunnudagsins 29. júní 2008, verið með í vörslum sínum 0,35 grömm af tóbaksblönduðu hassi, en lögreglan fann efnin á ákærða, eftir að hann hafði verið handtekinn fyrir utan skemmtistaðinn Vélsmiðjuna við Strandgötu á Akureyri.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana- og fíkniefna nr. 233, 2001.

Þess er krafist að ákærði verði dæmdur til refsingar og til sæta upptöku á 0,35 grömmum af tóbaksblönduðu hassi, sem lögreglan lagði hald á og tilgreint er í efnaskrá nr. 14.022, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Ákærði kom ekki fyrir dóm er málið var þingfest. Honum var birt fyrirkall þann 15. desember s.l. þar sem tekið var fram að fjarvist hans yrði metin til jafns við það að hann viðurkenndi að hafa framið það brot sem hann er ákærður fyrir og að dómur yrði lagður á málið að honum fjarstöddum, sbr. 1. mgr. 126. gr. laga nr. 19, 1991 um meðferð opinberra mála. Með þeirri afstöðu sem ákærði hefur tekið með fjarveru sinni og rannsóknargögnum málsins þykir nægilega sannað að hann hafi framið það brot sem honum er gefið að sök og varðar við tilgreind ákvæði í ákæru, þó með þeirri athugasemd að reglugerð nr. 233, 2001 er um ávana- og fíkniefni og önnur eftirlitsskyld efni.

Ákærði á að baki töluverðan sakaferil. Síðast sætti hann 6 mánaða fangelsi með dómi upp kveðnum 10. júlí 2008 fyrir brot gegn lögum um ávana- og fíkniefni. Var þá dæmd með óafplánuð 160 daga reynslulausn. Refsingu ákærða fyrir það brot sem hann er nú sakfelldur fyrir ber að tiltaka sem hegningarauka, sbr. 78. gr. almennra hegningarlaga. Er ekki ástæða til að ætla að refsing hefði orðið þyngri þó þetta brot hefði verið dæmt með. Verður ákærða því ekki gerð sérstök refsing, en gera ber upptækt hass eins og krafist er og nánar greinir í dómsorði.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærða, X, er ekki gerð sérstök refsing í þessu máli.

Upptæk eru 0,35 grömm af tóbaksblönduðu hassi með nr. 14.022 í efnaskrá lögreglu.
S-399/2007

Mál þetta, sem var dómtekið í dag, höfðaði sýslumaðurinn á Akureyri hér fyrir dómi þann 19. nóvember 2007 með ákæru á hendur X;

„fyrir fíkniefnalagabrot, með því að hafa miðvikudaginn 7. nóvember 2007, verið með í vörslum sínum 2,56 grömm af hassi, þegar lögreglan hafði afskipti af honum á Akureyrarflugvelli, þar sem hann var að koma frá Reykjavík.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233, 2001.

Þess er krafist að ákærði verði dæmdur til refsingar og til sæta upptöku á 2,56 grömmum af hassi, sem lögreglan lagði hald á og tilgreint er í efnaskrá nr. 12.743, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 120. gr. laga nr. 19, 1991. Er því heimilt samkvæmt 1. mgr. 126. gr. sömu laga að leggja dóm á málið að ákærða fjarverandi, enda varðar meint brot ekki þyngri viðurlögum en þar er áskilið í a. lið. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til laga.

Sakaferill ákærða hefur ekki áhrif á refsingu hans fyrir framangreint brot. Ákveðst hún 34.000 krónur í sekt til ríkissjóðs. Skal sektin greiðast innan fjögurra vikna frá birtingu þessa dóms að telja, en ákærði sæta fangelsi í fjóra daga ella.

Gera ber efni upptækt eins og krafist er í ákæru og nánar er rakið í dómsorði.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X greiði 34.000 krónur í sekt til ríkissjóðs innan fjögurra vikna frá birtingu þessa dóms að telja, en sæti ella fangelsi í fjóra daga.

Upptæk eru 2,56 grömm af hassi, með nr. 12.743 í efnaskrá lögreglu.
S-41/2008

Mál þetta, sem var dómtekið þann 4. mars sl., höfðaði sýslumaðurinn á Akureyri hér fyrir dómi þann 8. febrúar 2008 með ákæru á hendur X;

„fyrir eftirtalin þjófnaðarbrot:

I.

Með því að hafa mánudagskvöldið 23. október 2007, brotist inn í sambýli geðfatlaðra að Vallartúni (...) á Akureyri og stolið þaðan ýmiskonar lyfjum að verðmæti samtals kr. 25.868-.

II.

Með því að hafa laugardaginn 26. janúar 2008, stolið gallabuxum að verðmæti kr. 9.999- úr versluninni Centro, Hafnarstræti 97 á Akureyri.

Brot þessi teljast varða við 1. mgr. 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar. Í málinu gerir Akureyrarbær, kt. 000000-0000, Geislagötu 9, Akureyri, bótakröfu á hendur ákærða að fjárhæð kr. 25.868-, auk vaxta samkvæmt vaxtalögum nr. 38, 2001, frá 23.10.2007 til uppkvaðningar dóms, en dráttarvaxta frá þeim degi til greiðsludags.“

Ákærði hefur komið fyrir dóm og játað sök. Með játningu hans, sem ekki er ástæða til að efa að sé sannleikanum samkvæm, er nægilega sannað að hann hafi framið þá háttsemi sem honum er gefin að sök í ákæru og þar er rétt heimfærð til laga. Verður lagður dómur á málið án frekari sönnunarfærslu með heimild í 125. gr. laga nr. 19/1991.

Sá hluti sakaferils ákærða sem skiptir máli um ákvörðun refsingar hans er á þann veg að þann 15. desember 2006 var hann dæmdur til að greiða sekt fyrir þjófnað og umferðarlagabrot. Þann 23. febrúar 2007 var hann á ný dæmdur til að greiða sekt fyrir þjófnað og var þar um hegningarauka að ræða. Þann 22. maí sama ár var hann dæmdur í 45 daga fangelsi, skilorðsbundið í tvö ár, fyrir þjófnað. Þann 13. desember sl. var hann dæmdur í fangelsi í tvo mánuði fyrir þjófnað, eignaspjöll og brot gegn vopnalögum og lögum um ávana- og fíkniefni. Var skilorðsdómurinn frá 22. maí 2007 þá dæmdur með.

Refsingu ákærða ber að tiltaka sem hegningarauka, sbr. 78. gr. almennra hegningarlaga við síðast greindan dóm, hvað varðar það brot sem lýst er í ákærulið I, en að öðru leyti samkvæmt reglum 77. gr. almennra hegningarlaga. Verður ákærði dæmdur til að sæta fangelsi í einn mánuð og með hliðsjón af sakaferli hans eru ekki efni til að skilorðsbinda refsinguna.

Ákærði samþykkti fram komna bótakröfu Akureyrarbæjar. Krafist er „almennra vaxta“ samkvæmt vaxtalögum nr. 38/2001. Er sú kröfugerð ekki nægilega skýr og verður þeim þætti kröfunnar vísað frá dómi. Ákærði verður dæmdur til að greiða kröfuna með dráttarvöxtum eins og greinir í dómsorði.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X, sæti fangelsi í einn mánuð.

Ákærði greiði Akureyrarbæ 25.868 krónur með dráttarvöxtum samkvæmt 1. mgr. 6. gr. laga nr. 38, 2001, frá uppsögu þessa dóms að telja til greiðsludags.
S-433/2007

Mál þetta, sem dómtekið var hinn 31. janúar, er höfðað með ákæru lögreglustjórans á Akureyri útgefinni 17. desember 2007 á hendur X,

„fyrir fíkniefnalagabrot með því að hafa laugardaginn 24. mars 2007, verið með í vörslum sínum 6,57 grömm af kannabis-stönglum, á heimili sínu að Melasíðu [...] á Akureyri.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana- og fíkniefna nr. 223, 2001.

Þess er krafist að ákærði verði dæmdur til refsingar og til að sæta upptöku á 6,57 grömmum af kannabis-stönglum sem lögreglan lagði hald á og tilgreint er í efnaskrá nr. 11356, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Við þingfestingu málsins hinn 31. janúar, játaði ákærði skýlaust þá háttsemi sem honum er gefin að sök í ákæru og var farið með málið eftir ákvæðum 125. gr. laga nr. 19/1991 um meðferð opinberra mála.

Með játningu ákærða, sem samræmist gögnum málsins, er ákærði sannur að þeirri háttsemi sem honum er gefin að sök í ákæru og er háttsemi hans þar rétt færð til refsiákvæða.

Ákærði hefur allnokkurn sakaferil að baki. Hann var á árinu 1997 dæmdur í 20 daga varðhald, skilorðsbundið í 2 ár, fyrir umferðarlagabrot og nytjastuld. Á árinu 1998 hlaut hann þrjá dóma, fyrst í janúar þar sem hann var dæmdur í 5 mánaða fangelsi, skilorðsbundið í þrjú ár, og til greiðslu 90 þúsund króna sektar fyrir minniháttar líkamsárás, nytjastuld, þjófnað og umferðarlagabrot; í maí var ákærði dæmdur á ný, og var dómurinn frá janúar þá tekinn upp og refsing ákveðin 7 mánaða fangelsi, skilorðsbundið í þrjú ár, jafnframt því sem hann var dæmdur til greiðslu 65 þúsund króna sektar, fyrir þjófnað, fjársvik, minniháttar líkamsárás, nytjastuld og umferðarlagabrot. Í október var ákærði dæmdur til 50 þúsund króna sektar fyrir umferðarlagabrot. Á árinu 1999 var ákærði dæmdur í 10 þúsund króna sekt fyrir áfengislagabrot. Á árinu 2001 hlaut ákærði tvo dóma, fyrst í september er honum var gerð 70 þúsund króna sekt fyrir umferðarlagabrot og því næst í nóvember 45 daga fangelsi, skilorðsbundið í þrjú ár, fyrir brot gegn 1. mgr. 106. gr. almennra hegningarlaga nr. 19/1940. Ákærði stóðst það skilorð.

Hinn 13. nóvember 2007 var ákærði dæmdur í fangelsi í einn mánuð, skilorðsbundið í tvö ár, fyrir brot gegn 2. sbr. 5. og 6. gr. laga um ávana- og fíkniefni nr. 65/1974 og tilraun til þjófnaðar. Brot það sem ákærði er nú dæmdur fyrir framdi hann 24. marz 2007. Ber því að líta til 78. gr. sbr. 77. gr. almennra hegningarlaga við ákvörðun um refsingu. Þykir mega ákveða að ákærða verði ekki gerð sérstök refsing í máli þessu. Fallast ber á fram komna upptökukröfu.

Þ-kk-nf D-kk-nf kveður upp dóm þennan.

D Ó M S O R Ð :

Ákærða, X, verður ekki gerð sérstök refsing í máli þessu. Upptæk skulu gerð 6,57 grömm af kannabis-stönglum sem lögregla lagði hald á við rannsókn málsins.